På dette hold starter vi altid med en kort meditation på vejrtrækningen for at lande i kroppen efter arbejdsdagen. Du får et par dråber velduftende æterisk olie som gnubbes på håndled/hænder for at stimulere dine sanser yderligere.
Efter en lille opvarmning guides du stille og roligt gennem hatha/vinyasa flows med fokus på åndedrættet og din krop hvor den er her og nu. Du vil med tiden opnå forbedret styrke, balance og smidighed og blive bedre til at slippe fysiske og psykiske spændinger. Vi afslutter med liggende sekvenser.
Til savasana/afspændingen som varer ca. 10 min., får du et par dråber lavendelolie for dens beroligende effekt og lyden af skønne og afstressende klang- og syngeskåle og den store dybe gong.
Skålenes og Gongens vibrationer/lydbølger finder vejen til dit sind og din krop, balancerer dit nervesystem og bringer dig i en dybere afspænding og harmonisk tilstand.
Efter timen vil du mærke øget velvære og åbenhed i både krop og sind.
Holdet henvender sig til både nybegyndere og øvede.